Im Dood noch uff em Sterwekisse  Hab ich em fescht verspreche misse:  Im Riewebeet muscht mol net  ligge,  Du sollscht e bessres Plätzel krigge!  Grad war ich korz mol mit em Spaade  Mitsamt em Klää im Kerchegaade.  Jetzt ruht er mit em Domprälat  Zusamme im me Ehregrab.  Kriggt hohe Bsuch un frische Blumme,  Fascht jedi Woch un ganz fer umme.  Es Ewisch Lichdel vorne draa,  Des hot aa meim Bu gut gedaa.  So kummt ma dann  es kännt jo soi   Zum Herrgott in de Himmel noi.  Des sieht selbscht der net alle Daag:  En Hamschder newer ääm Prälat!